GiliGold/VAD_KnessetCorpus huggingface dataset:
ניר אורבך:
את הרוויזיה הגישו חבר הכנסת פינדרוס וחברת הכנסת שרן השכל.
שרן השכל:
אני מסירה את הרוויזיה.
ניר אורבך:
חברת הכנסת שרן השכל מסירה את הרוויזיה.
יצחק פינדרוס:
בעקבות מה שהיה כאן היום, מתברר יותר ויותר שזה באמת שינוי כללי המשחק תוך כדי המשחק.
יצחק פינדרוס:
אני שוקל לרוץ לראשות ממשלה, הכנתי כסף, הכנתי את הכול ואתם עכשיו מודיעים לי שזה רק לשתי קדנציות.
יצחק פינדרוס:
אני אדם צעיר וזה לא מתאים לי.
יצחק פינדרוס:
אחר כך אני אראה כמו בנט כזה, מישהו שאף אחד לא ירצה לקחת אותו לעבודה.
יצחק פינדרוס:
אני רוצה להיות איש רציני ואתם לא יכולים תוך כדי המשחק לשנות את כללי המשחק.
יצחק פינדרוס:
חכו אחרי הבחירות, ננהל על זה דיון אינטליגנטי, לא בשעה 11:05 בלילה כאשר כולנו על קוצים לגבי החקיקה.
יצחק פינדרוס:
מה זה הדבר הזה שפתאום גונבים לנו חוק?
ארבל אסטרחן:
הצבעה גם על סעיף 95 וגם על ההקדמה.
ניר אורבך:
גם על ההבאה לדיון וגם על ההקדמה.
יצחק פינדרוס:
אדוני היושב ראש, במסגרת ההסכמות הדבר הזה נשאר?
יצחק פינדרוס:
בועז, במסגרת ההסכמות תיקון מספר 13 לחוק יסוד: הממשלה נשאר בחקיקה?
יצחק פינדרוס:
בחקיקה בהסכמה?
יצחק פינדרוס:
חוק הגבלת כהונה בהסכמה?
קריאה:
זה לא עולה אבל אנחנו מפילים את הרוויזיה.
יצחק פינדרוס:
אל תצביע על הרוויזיה.
ניר אורבך:
מי בעד הרוויזיה על סעיף 95, להתיר את ההבאה לדיון?
ניר אורבך:
מי נגד? 3.
יצחק פינדרוס:
אני בעד הרוויזיה.
ניר אורבך:
הרוויזיה לסעיף 95 לא התקבלה.
ניר אורבך:
מי בעד קבלת הרוויזיה לפיה הקדמת הדיון בהצעת החוק בכל הקריאות?
יצחק פינדרוס:
למה אתה מעלה את זה?
יצחק פינדרוס:
למה אתה עושה את ההצבעה הזאת?
יצחק פינדרוס:
מישהו כאן השתגע.
יצחק פינדרוס:
אם הגענו להסכמה שלא מעלים, למה מעלים את זה להקדמה לדיון?
שרן השכל:
אנחנו לא מעלים את זה.
שרן השכל:
אנחנו בסך הכול מושכים את כל הרוויזיות.
שרן השכל:
ההסכמה הייתה שאנחנו מושכים כרגע את כל הרוויזיות.
יצחק פינדרוס:
הרוויזיה אומרת שלא מקדימים את הדיון.
יצחק פינדרוס:
אולי אני לא יודע עברית ולכן אני אגיד ביידיש.
ניר אורבך:
יש עוד כמה חוקים שקיבלו החלטה לקדם אותם ולא יקודמו כי הם לא נכללים במסגרת ההסכמות.
יצחק פינדרוס:
אז למה את עושה הקדמת דיון?
ניר אורבך:
אני עובר לסעיף ג' – רוויזיה על החלטת הוועדה בדבר הקדמת הדיון בהצעת חוק סדר הדין הפלילי (תיקון מס' 91 והוראת שעה) (בתי משפט קהילתיים), התשפ"ב-2021 (מ/1471), לפני הקריאה השנייה והשלישית.
ניר אורבך:
גם כאן נפצל את ההצבעה לשתי הצבעות.
ארבל אסטרחן:
זאת הצבעה אחת.
ניר אורבך:
חברת הכנסת שרן השכל, את מסירה את הרוויזיה?
שרן השכל:
כן.
שרן השכל:
אני מסירה אותה.
ניר אורבך:
חבר הכנסת קיש לא נמצא כאן.
ניר אורבך:
הרוויזיות נדחות.
ניר אורבך:
אני נועל את הדיון.
ניר אורבך:
הישיבה הבאה על חוק ההתפזרות, הכנה לקריאה ראשונה, תהיה 10 דקות לאחר הסיום במליאה.
ניר אורבך:
נתכנס כאן 10 דקות לאחר סיום המליאה.
ניר אורבך:
צוהרים טובים.
ניר אורבך:
היום יום ראשון, ד' בתמוז תשפ"ב, 3 ביולי 2022.
ניר אורבך:
על סדר-היום: פניית חבר הכנסת איתמר בן גביר להתפלג מסיעת הציונות הדתית, לפי סעיף 59(2) לחוק הכנסת, התשנ"ד–1994.
ניר אורבך:
אני אקרא את הבקשה: "בהתאם לסעיפים 59(2) ו-60 לחוק הכנסת, ובהתאם להסכם הריצה המשותפת שנחתם בין הצדדים והוגש לוועדת הבחירות ערב הגשת הרשימות לכנסת, מבוקש לאשר התפלגות מפלגת עוצמה יהודית (חזית יהודית לאומית) מהציונות הדתית (תקומה) ונעם (לזוז).
ניר אורבך:
שם הסיעה החדשה: עוצמה יהודית – חבר הכנסת איתמר בן גביר.
ניר אורבך:
באי כוח הסיעה החדשה וממלאי מקומם יהיו מי שמילאו תפקידים אלו לפני ההתפלגות לפי סעיף 14 לחוק מימון מפלגות.
ניר אורבך:
" ארבל, יש משהו שצריך להוסיף?
ארבל אסטרחן:
מדובר על בקשת התפלגות מסיעת הציונות הדתית.
ארבל אסטרחן:
הציונות הדתית היא היום סיעה שמייצגת ארבע מפלגות: האיחוד הלאומי – תקומה; לזוז; עתיד אחד עתיד טוב לישראל, שזה חבר הכנסת אופיר סופר, שכזכור התפלג מהליכוד והתמזג עם הסיעה הזאת; וחזית יהודית לאומית.
ארבל אסטרחן:
אלה ארבע המפלגות.
ארבל אסטרחן:
כשהם הגישו את רשימת המועמדים לכנסת העשרים-וארבע, הם הגישו הסכם ליושב-ראש ועדת הבחירות שאומר שהם יוכלו להתפלג לפי סעיף 59(2) לחוק הכנסת, שזה הסעיף שמאפשר התפלגות לא לפי מספר החברים, שליש וכו', אלא לפי מפלגות, מה שמאפשר גם לחבר כנסת בודד או לחברי כנסת שמהווים פחות משליש, להתפלג מהסיעה.
ארבל אסטרחן:
הבקשה כעת מוגשת לפי הסעיף הזה.
ארבל אסטרחן:
יש לזה כמה משמעויות שאני רוצה לציין אותן.
ארבל אסטרחן:
המפלגות מקבלות היום מימון בנפרד, לכן ההתפלגות הזאת לא באה מטעמים של מימון ולא תשפיע, לא על המימון השוטף, לא על ההלוואות ולא על מימון הבחירות, אבל כן יכולות להיות השלכות בכמה מישורים.
ארבל אסטרחן:
קודם כול, בכנסת נוצרת עוד סיעה.
ארבל אסטרחן:
אומנם אנחנו נצא לפגרת בחירות אבל אם יהיו דיונים סיעתיים, יש עכשיו עוד סיעה בכנסת.
ארבל אסטרחן:
אגב, בגלל שזאת סיעת יחיד היא לא תהיה זכאית לצוות פרלמנטרי, למנהל סיעה, אם היא הייתה סיעה גדולה יותר היא כן הייתה זכאית.
ארבל אסטרחן:
יש כל מיני השלכות שנוגעות לוועדת הבחירות המרכזית – לחברים בוועדה המרכזית, בוועדות אזוריות, חברי ועדות קלפי – זה לא עניין שאני או שוועדת הכנסת מתעסקת איתם, אלה דברים שקיימים ושהצדדים צריכים לדעת אותם.
ארבל אסטרחן:
לכן, האישור של ועדת הכנסת הוא למעשה אישור טכני שבודק שאכן יש פה מפלגות שהגישו הסכם.
ארבל אסטרחן:
ברגע שמתקיימים התנאים האלה ועדת הכנסת מאשרת את זה, ולמעשה לאחר קבלת הבקשה תהיה בכנסת סיעת הציונות הדתית, שהיא תמנה בעצם את כל חברי הכנסת, למעט חבר הכנסת בן גביר.
ארבל אסטרחן:
חברי הכנסת שנמנים עליה, למעט חבר הכנסת בן גביר, הם חברי הכנסת: סמוטריץ', וולדיגר, רוטמן, סטרוק, מעוז וסופר, והיא תמשיך לייצג את אותן שלוש מפלגות שמניתי קודם ותהיה סיעה, הם ביקשו להיקרא סיעת עוצמה יהודית.
ארבל אסטרחן:
היא תייצג את מפלגת חזית יהודית לאומית, ובאי הכוח שלה כמו שנאמר במכתב – כבר היום היו להם באי כוח נפרדים כי הם קיבלו מימון בנפרד – הם עכשיו יהיו באי כוח הסיעה, היא כבר לא תהיה סיעה נפרדת אלא סיעה בפני עצמה, שהם היום: יצחק שמעון וסרלאוף וישי שמואל דברת.
יצחק שמעון וסרלאוף:
כן.
יצחק שמעון וסרלאוף:
רצית שנתייחס לזה שאני הייתי גם ממלא מקום בא כוח הסיעה.
ארבל אסטרחן:
סיעת הציונות הדתית הגדולה, אותה סיעה שעכשיו תמנה שלוש מפלגות ולא ארבע, עד היום היא נקראה הציונות הדתית, היא מבקשת להישאר הציונות הדתית, אבל בא הכוח שלה עד היום היה סמוטריץ', כאשר וסרלאוף היה ממלא המקום, שזה אתה.
יצחק וסרלאוף:
כן.
ארבל אסטרחן:
הם שלחו לי הודעה שבמקומו יהיה יהודה ולד.
ארבל אסטרחן:
נראה לי שאלה הדברים.
ניר אורבך:
אנחנו נעבור להצבעה לאשר את הבקשה.
קריאות:
תודה.
ניר אורבך:
אני מתכבד לפתוח את ישיבת ועדת הכנסת, היום יום רביעי, ל' בסיון, א' ראש חודש תמוז התשפ"ב, ה-29 ביוני 2022.
ניר אורבך:
על סדר היום מיזוג, הכנה והקדמת הדיון בהצעות החוק הבאות בקריאה השנייה והשלישית:
ניר אורבך:
הצעת חוק התפזרות הכנסת ה-24 ומימון מפלגות, התשפ"ב-2022, פ/3660/24, כ/928.
ניר אורבך:
כזכור לכם אתמול הייתה כאן ישיבה וסוכם שהוועדה הציבורית לעניין מימון מפלגות תשב, תדון ותקבל החלטה והכרעה לגבי גובה יחידת המימון.
ניר אורבך:
אנחנו כעת מתכנסים כדי לשמוע מה הוועדה החליטה.
ניר אורבך:
אני מקדם בברכה גם את יושבת ראש הוועדה, כבוד השופטת אילה פרוקצ'יה, וגם את חברי הוועדה - רואה חשבון אהוד רצאבי, חבר הכנסת לשעבר, אנחנו שמחים שחזרת אלינו, ופרופ' אסף מידני.
ניר אורבך:
אנחנו מבקשים מיושבת ראש הוועדה להציג את ההחלטה.
השופטת אילה פרוקצ'יה:
תודה רבה.
השופטת אילה פרוקצ'יה:
אני אציג בקצרה את החלטתנו.
השופטת אילה פרוקצ'יה:
הוועדה הציבורית לעניין מימון מפלגות דנה בבקשה של סיעות בכנסת לעשות שימוש בסמכותה מכוח סעיף 1(ב) לחוק מימון המפלגות להעלות את שיעור יחידת המימון לצורך מימון הוצאות הבחירות לכנסת ה-25.
השופטת אילה פרוקצ'יה:
הוועדה שמעה את נציגי הסיעות, גם אלה שביקשו העלאה וגם אלה שהתנגדו להעלאה.
השופטת אילה פרוקצ'יה:
היא קיבלה נתונים מאוד מפורטים מחשב הכנסת והערכות כלכליות ממחלקת המחקר של הכנסת.
השופטת אילה פרוקצ'יה:
בשיקולים שהוועדה שקלה בעקבות שמיעת טיעוני נציגי הסיעות ולאור הנתונים שהוגשו בפניה, השיקולים שהוועדה לקחה בחשבון מתחלקים לשיקולים עקרוניים יותר ושיקולים פרטניים שנוגעים למערכת הבחירות הצפויה הנוכחית.
השופטת אילה פרוקצ'יה:
באשר לשיקולים העקרוניים המהותיים, הוועדה לקחה בחשבון את צורכי הסיעות בניהול מערכת בחירות שתאפשר למפלגות פעילות ראויה כפי שנדרש ממימוש חופש ביטוי פוליטי במשטר דמוקרטי.
השופטת אילה פרוקצ'יה:
זאת נקודת המוצא.
השופטת אילה פרוקצ'יה:
כמו כן, במקביל לכך, היא שקלה את הצורך בשיטת ניהול תקציבית של מפלגות שמתחשבת בדרישות של חסכון ובדרישות של צניעות בניהול מערכות בחירות, כאשר מתבססים באופן כמעט מלא על כספי ציבור.
השופטת אילה פרוקצ'יה:
בצד השיקולים העקרוניים האלה, הוועדה הציבורית התחשבה בשיקולים הפרטניים כאמור ובעניין הזה היא לקחה בחשבון קודם כל קיום התייקרויות מסוימות בתקופה האחרונה במימון הוצאות בחירות בקשר לפעילויות רלוונטיות לצורך ניהול מערכת בחירות וכן לקחה בחשבון את מעמסת היתר הכספית שמוטלת על המפלגות עקב קיום בחירות תכופות שמגיעות עד כדי חמש מערכות בחירות בתוך קרוב לארבע שנים.
השופטת אילה פרוקצ'יה:
בנסיבות האמורות ולאור מכלול השיקולים העקרוניים והפרטניים שהצבענו עליהם, בהתבסס על הנתונים המספריים וההערכות הכלכליות שעמדו בפנינו, החליטה הוועדה הציבורית על העלאה של סכום יחידת המימון למיליון ו-600 אלף שקלים - הווה אומר, כ-12.5 אחוזים תוספת – לצורך הוצאות הבחירות לכנסת ה-25.
השופטת אילה פרוקצ'יה:
מודגש בזה כי ההחלטה מצומצמת להוצאות הבחירות בלבד והיא לא מתפרסת על הוצאות המימון השוטף על פי סעיף 2(א)(2) לחוק, שהחישוב לגבי המימון השוטף נשאר בעינו וכמו כן מובהר שההחלטה הזאת חלה על הבחירות לכנסת ה-25 בלבד.
השופטת אילה פרוקצ'יה:
הערה אחרונה והיא יותר כללית.
השופטת אילה פרוקצ'יה:
במהלך הדיונים בפני הוועדה הציבורית עלו טענות שונות במישור העקרוני המצדיקות בחינה מעמיקה לצורך עריכת רפורמה מהותית בשיטת מימון המפלגות.
השופטת אילה פרוקצ'יה:
נודה לנציגי המפלגות על פנייה משותפת לוועדה עם הצעות לשינויים לצורך דיון משותף על מנת להביא שיפור בשיטה הקיימת.
השופטת אילה פרוקצ'יה:
זה תוכן ההחלטה.
ניר אורבך:
שוב, אנחנו מאוד מאוד מודים גם על העבודה שנעשתה וגם על משך הזמן.
ניר אורבך:
כבוד השופטת, את הבטחת לנו שזה יהיה עד הצוהריים ועמדתם בזה.
ניר אורבך:
אנחנו נמשיך עכשיו את הדיון שלנו.
אלכס קושניר:
יש לי שאלות לשופטת.
אלכס קושניר:
אפשר?
ניר אורבך:
אני אתן זמן לשאלות.
ניר אורבך:
אחר כך תבחרו אם אתם רוצים להישאר בדיון המשמים שלנו.
השופטת אילה פרוקצ'יה:
זה מאוד מעניין אבל אני חושבת שנעבור לעיסוקים אחרים.
איתן גינזבורג:
חבריי חברי הכנסת, גברתי, כבודה יושבת ראש הוועדה, חברי הוועדה, פרופסור מידני ורואה חשבון רצאבי.
איתן גינזבורג:
אני מברך אתכם לא על תוכן ההחלטה שהיא החלטה מקצועית שלכם ובטוח שקלתם את כל השיקולים, אלא על השיח, על השיח הפתוח שהתקיים כאן אתמול ועל הנכונות להקשיב לכל הסיעות ולהבין את הסיטואציה בה היינו בצוק העיתים, על ההתכנסות המהירה והחפוזה לאור ההתרחשויות הפוליטיות.
איתן גינזבורג:
אלה לא דברים מובנים מאליהם.
איתן גינזבורג:
אם כן, אני רוצה להודות לכם על העשייה הטובה ועל ההשקעה.
איתן גינזבורג:
אני יודע שקראתם הרבה, הקשבתם, זימנתם ועשיתם עבודה מקצועית וטובה יחד עם חשב הכנסת וצוותו ועם היועצת המשפטית לוועדה ארבל אסטרחן שאנחנו בהזדמנות זו נאחל לה יום הולדת שמח.
איתן גינזבורג:
אני גם רוצה להודות לחברי הכנסת שבסוף ידעו לעצור שנייה במה שנקרא המרוץ הפוליטי שלנו שהוא לגיטימי, גם בג"ץ אמר שאם יש רוב ברור הכנסת רשאית לחוקק, אם היא שמעה את הוועדה יש לה סמכות לחוקק, ואני שמח שבסוף חברי הכנסת עצרו שנייה ונתנו את המקום של הוועדה הציבורית לקבל את ההחלטות ולא ידענו מה תהיה ההחלטה.
איתן גינזבורג:
ההחלטה יכולה להיות הפחתת יחידות מימון, העלאת יחידות מימון או הותרתה באותו שיעור.
איתן גינזבורג:
אמרה השופטת מלכתחילה שהיא לא מתחייבת לכלום.
איתן גינזבורג:
נתנו את אמוננו בוועדה הציבורית ואני רוצה להודות לחברי הכנסת שקיבלו את ההחלטה הזאת ותודה מיוחדת לחברי דוד ביטן שהיה משמעותי בתהליך הזה יחד עם חברי כנסת נוספים.
איתן גינזבורג:
אני חושב שנעשה כאן הליך ראוי, אדוני היושב ראש, ואני רוצה גם להודות לך על כך שידעת לעצור בזמן ולא להביא את זה לקריאה ראשונה ולצאת לפשרה עת אמרנו שנגיע להידברות.
איתן גינזבורג:
אני חושב שזה היה תהליך נכון וראוי.
איתן גינזבורג:
אני מודה לכולם על שיתוף הפעולה.
אלכס קושניר:
גברתי השופטת, חברי הוועדה.
אלכס קושניר:
תודה רבה על זה שפעלתם כל כך מהר.
אלכס קושניר:
הייתם כאן בדקת קריאה ברגע שזה התבקש ועשיתם את עבודתכם.
אלכס קושניר:
אני מבקש להבין איך הגעתם למספר הזה.
אלכס קושניר:
אם אני מנתח את נתוני האינפלציה בשנה האחרונה לצורך העניין, הם מאוד מאוד רחוקים מהנתונים שאתם נקבתם ובוודאות לא 12 אחוזים.
אלכס קושניר:
לכן אני אשמח להבין, אחרי שעברתם על כל המספרים וראיתם אותם, איך הגעתם למספר הזה של העלאה של 12.5 אחוזים.
אלכס קושניר:
לטעמי מדובר בהעלאה גבוהה מדי אבל שוב, אין לי את הנתונים שיש לכם.
אלכס קושניר:
לכן אני אשמח לשמוע איך הגעתם למספר הזה.
שמחה רוטמן:
זאת ירידה מהשנה האחרונה.
שמחה רוטמן:
זאת ירידה נומינלית.
שמחה רוטמן:
זאת לא עלייה נומינלית.
שמחה רוטמן:
כדאי שהציבור יבין וידע.
אלכס קושניר:
חבר הכנסת רוטמן, אני לא שאלתי אותך.
השופטת אילה פרוקצ'יה:
אנחנו התייחסנו לשני שיקולים עיקריים שציינתי במסגרת ההחלטה – להתייקרויות כפי שנמסר לנו על ידי נציגי הסיעות ונתונים שקיבלנו מהחשב שבפרמטרים מסוימים של פעילות מערכת בחירות יש התייקרות.
אלכס קושניר:
של כמה?
השופטת אילה פרוקצ'יה:
אנחנו הערכנו הערכה כללית בלבד.
השופטת אילה פרוקצ'יה:
לא הסתמכנו על מספרים מדויקים אבל הערכה כללית.
השופטת אילה פרוקצ'יה:
לזה הוספנו – שוב, הערכה כללית – של איזושהי תוספת שלוקחת בחשבון את התכיפות של מערכות הבחירות מפני שזו באמת תופעה מאוד מאוד נדירה ובלתי רגילה שיש חמש מערכות בחירות בתוך 3.5 שנים.
השופטת אילה פרוקצ'יה:
את הנתון הזה צריך לקחת בחשבון מפני שברור גם בלי להיכנס לחישובים פרטניים שזה יוצא מעמסת יתר על המפלגות וכל החישוב הכספי של החזרי הלוואות וכיסוי גירעונות משתבש כאשר המערכות האלה הן כל כך תכופות.
השופטת אילה פרוקצ'יה:
אנחנו לא הלכנו במצוקת הזמן שהייתה לנו בהסתמכות על נתונים מספריים ספציפיים אלא על הערכות יותר כלליות שמהן הסקנו את המסקנות האלה.
השופטת אילה פרוקצ'יה:
אני רוצה להבהיר עוד נקודה.
השופטת אילה פרוקצ'יה:
בשיקולים הכלליים שלנו כנקודת מוצא אמרנו גם לנציגי הסיעות שהופיעו בפנינו שנקודת המוצא שלנו היא שלא צריך להיכנס לגירעונות והמסגרת התקציבית שצריכה להיות מסגרת צנועה מפני שהיא מבוססת על כספי ציבור, צריכה להיות מסגרת שמכבדים אותה.
השופטת אילה פרוקצ'יה:
כל הנושא הזה שנכנסים לגירעונות הולכים ומצטברים ממערכת אחת למערכת שנייה, זה מצב לא תקין, לא בריא ולא נכון.
השופטת אילה פרוקצ'יה:
יחד עם זאת, אנחנו בכל זאת חיים במציאות מסוימת.
השופטת אילה פרוקצ'יה:
אנחנו רוצים לשנות את המציאות הזאת אבל לא ברגע אחד ולא בלי רפורמה כוללת יותר.
השופטת אילה פרוקצ'יה:
לכן את המציאות הקיימת הזאת של הגירעונות המצטברים, אנחנו לקחנו בחשבון לא באופן מלא, לא עשינו גם כאן תחשיב כמה צריך לממן תוספת כדי לכסות גירעונות בצורה סבירה אלא לקחנו מצבור של שיקולים ואיזנו ביניהם והגענו לאיזושהי הערכה כוללת שנדמה לי שהיא מאפשרת למפלגות לעבוד בצורה סבירה.
השופטת אילה פרוקצ'יה:
היא לא נותנת להם את כל מה שהם ציפו לקבל ובסופו של דבר צריך לפתח תודעה שונה ממה שקיימת היום שמערכות בחירות מכספי ציבור צריכות להיות צנועות ולא צריך ללכת באקסטרווגנציה אלא אפשר להגיע לציבור הבוחרים גם באמצעים יותר צנועים וזאת צריכה להיות נקודת המוצא.
השופטת אילה פרוקצ'יה:
כפי שאמרתי, לקחנו גם מציאות קיימת ואיזנו בין כל השיקולים.
אלכס קושניר:
דיברת על רכיבים עיקריים בהם ראיתם עליית מחירים או התייקרות.
השופטת אילה פרוקצ'יה:
אנחנו דיברנו על הוצאות פרסום.
אלכס קושניר:
על פי הנתונים שלכם, בכמה עלו הוצאות פרסום?
השופטת אילה פרוקצ'יה:
אדוני, אנחנו קיבלנו הערכות.
אלכס קושניר:
מה ההערכות?
השופטת אילה פרוקצ'יה:
אני חוזרת על מה שאמרתי.
השופטת אילה פרוקצ'יה:
אני לא אכנס כאן למספרים מפני שאנחנו לא עבדנו עם טבלאות בשעות הספורות שהיו לנו.
השופטת אילה פרוקצ'יה:
עבדנו על תפיסה של מגמות בשוק ומגמות בשוק ביחס לאותם רכיבים שהם רלוונטיים למערכות בחירות כמו שכר עבודה, דלק, הוצאות פרסום ודברים נוספים.
השופטת אילה פרוקצ'יה:
אני לא אכנס עכשיו לפירוט.
אלכס קושניר:
אני לא מבקש ממך להיכנס לפירוט.
אלכס קושניר:
אני רק מנסה להבין על מה מבוסס המספר.
השופטת אילה פרוקצ'יה:
הסברתי כמיטב יכולתי.
ניר אורבך:
אני רוצה להדגיש עוד נקודה.
ניר אורבך:
אין ספק, ויש כאן הסכמה גם מצד הוועדה וגם מצדנו, שצריך לעשות משהו הרבה יותר עמוק.
דוד ביטן:
צריך רפורמה.
ניר אורבך:
ממש רפורמה בדבר הזה.
ניר אורבך:
אמרה השופטת בתחילת דבריה שהיא מצפה מנציגי המפלגות – כידוע לכם יש פורום של מנכ"לי מפלגות שגם עבד כדי להגיש את הנתונים לקראת הישיבה היום – להגיש איזושהי לרפורמה כוללת לוועדה.
ניר אורבך:
חבר הכנסת קושניר, אני חושב שבסד הזמנים שנוצר כאן, אני חייב לומר שגם הייתה פנייה מאוחרת לוועדה אבל יחד עם זה הוועדה התחשבה במציאות הלא רגילה שקיימת כרגע שמתקדמים בהסכמות של קואליציה ואופוזיציה לקראת פיזור וזה סדר הזמנים, ולכן ברור שהיו דברים שעם הזמן אולי היו נעשים בצורה קצת יותר עמוקה וזה מה שאנחנו מצפים מהוועדה אחרי שנגיש הצעה שלנו לרפורמה מקיפה וכוללת.
ניר אורבך:
לכן צריך להתחשב כאן באיזון של סד הזמנים המאוד קצר.
ניר אורבך:
בסופו של דבר יש עבודה שכן נעשתה עם נתונים כולל הנתונים שהעביר חשב הכנסת והוא נוכח גם בדיון עכשיו.
דוד ביטן:
אלכס, אתה צריך להבין שזה לא הולך לפי אינפלציה.
דוד ביטן:
יש הרבה רכיבים שקשורים למערכת הבחירות שעלו הרבה יותר מהאינפלציה.
אלכס קושניר:
אני לא מתווכח על זה.
אלכס קושניר:
רק רציתי להבין את מסד הנתונים עליהם התבססה הוועדה עת היא קיבלה את הנתונים.
אלכס קושניר:
לשאלה הזאת לא קיבלתי תשובה.
דוד ביטן:
מסד הנתונים מדויקים בערך פלוס-מינוס, לעניינים האלה של התוספות.
אלכס קושניר:
מדויקים בערך פלוס-מינוס, זאת אמירה מעניינת.
איתן גינזבורג:
הבעיה היא שאתה מדבר עם יושב ראש ועדת כספים.
דוד ביטן:
הוא איש הכספים?
דוד ביטן:
הוא רק יושב ראש ועדת הכספים.
חיים אבידר:
אני אשמח לתת לך תשובה.
ניר אורבך:
מיד אתן לחשב הכנסת אבל קודם חבר הכנסת יבגני סובה.
יצחק פינדרוס:
תהיה שנה, עם הגירעון, 3.9.
יבגני סובה:
אני רוצה לומר שאותי תמיד לימדו שכל החלטה שיפוטית, יש לכבדה אבל היא גם נתונה לביקורת.
יבגני סובה:
אני רוצה לומר קודם כל לומר תודה רבה לכבוד השופטת ולחברי הוועדה הציבורית שעבד איתה.
דוד ביטן:
אתה מדבר על החלטות שיפוטיות?
יבגני סובה:
כל החלטה שיפוטית נתונה לביקורת.
יבגני סובה:
דוד, אתה חבר שלי, אז אל תפריע.
איתן גינזבורג:
זאת לא החלטה שיפוטית.
איתן גינזבורג:
זאת החלטה ציבורית של ועדה ציבורית.
יבגני סובה:
את עמדת מפלגת ישראל ביתנו וגם סיעת ישראל ביתנו השמעתי אתמול בוועדת הכנסת בדיון שהתקיים ואמרתי שאנחנו מתנגדים באופן כללי להעלאה.
יבגני סובה:
אני חושב שמה שאנחנו הסכמנו אתמול, אנחנו מכבדים את ההסכמות ואמרנו שכל החלטה שתתקבל על ידי הוועדה, על ידי השופטת וצוותה, נקבל אבל מותר לנו גם להוסיף כמה דברים ואני רוצה להוסיף.
יבגני סובה:
אני שמח על כך שאתם מפרידים בין שני הדברים.
יבגני סובה:
יש את העניין של הבחירות ויש את העניין של כלל המימון.
יבגני סובה:
אני מצטרף לדבריו של יושב ראש הוועדה ומקווה מאוד לדיון עמוק יותר.
יבגני סובה:
אני לא יודע באיזו מסגרת ומתי הוא יתקיים, באיזו כנסת, אבל אני מייחל לדיון הזה.
יבגני סובה:
אני רוצה לומר שאתמול בערב הייתה לי התכתבות עם אחד הפעילים שלנו שהודה לנו על כך שאנחנו מתנגדים באופן כללי להעלאה הזאת כי זה כסף של הציבור.
יבגני סובה:
הוא כתב שכל העלאה שייתנו למפלגות, זה על הסתה ורפש על חשבוננו.
יבגני סובה:
באמת, זה מה שקורה.
יבגני סובה:
בקמפיין בחירות רוב ההוצאות הן על פרסום ומה קורה בפרסום?
יבגני סובה:
המפלגות תוקפות אחת את השנייה.
יבגני סובה:
אני לא יודע אם לקחתם בחשבון את הדבר הזה.
יבגני סובה:
כאשר חבר כנסת ביטן אומר שהכול עלה, שהפרסום עלה, שלטי חוצות עלו וכולי – זה כסף שכרגע מוסיפים מקופת הציבור, מהכיס של הציבור, כדי שהמפלגות יריבו במהלך הקמפיין.
יבגני סובה:
אני חושב שהיה אפשר למנוע את זה, לצמצם את זה.
דוד ביטן:
לא חייבים לריב.
דוד ביטן:
תצביעו בשבילנו ולא נריב בכלל.
יבגני סובה:
הפרסום הזה וכל ההוצאות הגדולות, זה על הרפש וההסתה שעברנו כבר חמש פעמים.
יצחק פינדרוס:
היית בוועדה הציבורית והצגת את זה?
יבגני סובה:
אני אתמול אמרתי.
יצחק פינדרוס:
לא כאן.
יצחק פינדרוס:
היית בוועדה הציבורית?
יבגני סובה:
אני אמרתי אתמול שברגע שאני מתנגד, אין טעם להוסיף את השיקולים.
יבגני סובה:
אמרתי שאני מתנגד ולכן אני לא רוצה לבזבז את זמן הוועדה הציבורית.
יצחק פינדרוס:
אולי היית משכנע אותם להוריד.
יבגני סובה:
אם צריך להוריד, אני בעד להוריד בכלל.
יבגני סובה:
אין לי בעיה.
יצחק פינדרוס:
הלכת לוועדה?
יבגני סובה:
אל תפריע לי.
יבגני סובה:
אני אומר מה שיש לי לומר ואתה תגיד בזמנך את מה שיש לך לומר.
יבגני סובה:
אני מייצג את סיעת ישראל ביתנו ואני אומר מה שיש לי לומר.
יצחק פינדרוס:
אבל למה לא עשית את זה בוועדה הציבורית?
יבגני סובה:
פינדרוס.
יבגני סובה:
מה יש לו? דוד, תן לו סוכריה.
יבגני סובה:
הוא לא קיבל סוכריה.
יבגני סובה:
אני חוזר לאמירה.
יבגני סובה:
אני חושב שצריך לכבד ונכבד את ההחלטה ואולי בימים אחרונים אלה זאת קרן האור היחידה של אי הסכמות בכנסת כאשר דווקא בוועדת הכנסת אנחנו כן מקבלים את ההסכמות ומכבדים אותן.
יבגני סובה:
זה אולי נותן כאן תקווה שהעניינים יחזרו למסלול נורמלי, מסלול של שפיות, הידברות וגם הסכמות בבית הזה.
שמחה רוטמן:
שאלה אינפורמטיבית לחשב או לוועדה.
שמחה רוטמן:
לגבי יחידת המימון או הסכום ששולם בפועל, מה היה גובהה במערכת הבחירות האחרונה שהייתה לפני שנה?
שמחה רוטמן:
אני אחדד את השאלה.
שמחה רוטמן:
מה היה גובה יחידת המימון בבחירות האחרונות?
דוד ביטן:
180 אלף שקלים.
דוד ביטן:
מיליון ו-600 אלף שקלים למנדט.
חיים אבידר:
לא.
חיים אבידר:
עד כמה שאני זוכר המספר היה מיליון ו-384 אלף שקלים.
דוד ביטן:
בבחירות הקודמות.
שמחה רוטמן:
קיבלת מימון או זה היה גובה התשלום ששולם כיחידת מימון?
דוד ביטן:
זאת לא תשובה.
דוד ביטן:
נכון להיום זה מיליון ו-420 אלף שקלים.
דוד ביטן:
התוספת היא מיליון ו-600 אלף שקלים.
ניר אורבך:
דוד, ידעתי שאם אתה תענה, אתה תבלבל אותו.
דוד ביטן:
כי הוא לא עונה נכון.
ניר אורבך:
אני רוצה לדעת את התשובה כדי שאני אבין.
ניר אורבך:
ברשותך, זו שאלה אינפורמטיבית.
דוד ביטן:
זה הולך לפי מה שזה היום ולא מה שהיה בבחירות.
דוד ביטן:
היום זה מיליון ו-420 אלף שקלים.
ניר אורבך:
יקירי, תן לי בבקשה, אני שואל שאלה אינפורמטיבית ואני רוצה לשמוע מהחשב.
חיים אבידר:
מה השאלה?
ניר אורבך:
מפלגה שקיבלה 5 יחידות מימון, אלה המוגדלות כי שינו, כי הייתה הוראת שעה.
חיים אבידר:
הייתה הוראת שעה בכנסת ה-23.
ניר אורבך:
בכנסת ה-24 הייתה יחידת מימון רגילה.
חיים אבידר:
הייתה יחידת מימון רגילה.
ניר אורבך:
אם כן, בכנסת ה-23.
ניר אורבך:
בפעם הקודמת שהגדילו, שעשו הגדלה בחקיקה ולא באמצעות הוועדה.
ניר אורבך:
זה מה שהיה בכנסת ה-23.
ניר אורבך:
כמה היה הסכום ששולם על כל מקבילה של יחידת מימון?
חיים אבידר:
ההגדלה הייתה 31 אחוזים.
ניר אורבך:
כמה זה היה נומינלית?
דוד ביטן:
איפה?
דוד ביטן:
איזו הגדלה?
ניר אורבך:
בכנסת ה-23.
דוד ביטן:
מיליון ו-800 אלף ומשהו שקלים.
ניר אורבך:
מיליון ו-800 אלף שקלים.
ניר אורבך:
זאת התשובה.
ניר אורבך:
זאת אומרת, הבחירות לכנסת ה-23 שהיו לפני שנה וחצי, כל מפלגה קיבלה כמקבילה של יחידת מימון מיליון ו-800 אלף שקלים.
ניר אורבך:
עכשיו יש ירידה לעומת הבחירות לכנסת ה-23 ועלייה יחסית לכנסת ה-24.
השופטת אילה פרוקצ'יה:
בבחירות הקודמות לא הייתה העלאה.
ניר אורבך:
יחסית לכנסת ה-24 מדובר בעלייה ויחסית לכנסת ה-23 מדובר בירידה.
ניר אורבך:
זאת אומרת, אנחנו עכשיו איפה שהוא בממוצע בין ה-23 ל-24.
ניר אורבך:
רק רציתי לוודא.
ניר אורבך:
זאת אומרת, זה לא רק העניין של ההתייקרויות במשק.
דוד ביטן:
אמרתי.
ניר אורבך:
ידעתי איזו תשובה תיתן לי אבל היה חשוב לשמוע את זה מהחשב.
ניר אורבך:
חיים, תענה ככל שאתה יכול ותן קצת נתונים.
חיים אבידר:
הוועדה ישבה על המדוכה אתמול מיד בסיום הישיבה.
חיים אבידר:
אתמול היא ישבה עד שעות הערב וגם היום בבוקר ישבה משעה 9:00 בבוקר למעשה עד עכשיו.
חיים אבידר:
אנחנו ישבנו אתמול עם הוועדה ונתנו לה נתונים של היסטוריה, של הכנסות שהיו למפלגות, גירעונות שהיו למפלגות הן בשוטף והן במערכות בחירות.
חיים אבידר:
ערכנו להם כל מיני פילוחים של כל הנתונים האלה.
חיים אבידר:
נכון להיום ישבנו עם נציגי הסיעות ושמענו את צורת ההתנהלות שלהם והמצוקות שהיו להם בהתנהלות של מערכות בחירות.
חיים אבידר:
כל מפלגה ומפלגה, כמובן יש לה את העלויות הטיפוסיות שלה.
חיים אבידר:
יש מפלגה עם פריימריס, יש מפלגה בלי פריימריס, יש מפלגה שפונה לציבור הרחב, יש מפלגה שפונה לסקטורים מסוימים.
חיים אבידר:
לכל אחת ואחת יש את הכאב שלה.
חיים אבידר:
הוועדה לא רצתה להתעסק עם קטע של גירעונות במערכות בחירות מפני שגירעונות במערכות בחירות הם גירעונות שנוצרים כתוצאה מהתנהלות המפלגות עצמן והן יכולות לעמוד בתקציב, אבל מצד שני יש קטע של מגבלת ההוצאה שהוא מאפשר להן להגיע לסכומים שהם יותר גבוהים מהמימון שהם מקבלים.
חיים אבידר:
זאת אומרת, אין יחס הולם בין מגבלת ההוצאה לבין המימון שמקבלים מהכנסת עבור הבחירות שיתכן שמבקר המדינה צריך לחשוב על זה ולראות מה לעשות עם ההפרש שיש בעסק הזה.
חיים אבידר:
עדיין יש מתווה מסוים שהמפלגות עובדות בצורה כזאת שמערכות הבחירות הן גירעוניות והן ממומנות מפעילות שוטפת של המפלגות ובפעילות השוטפת יש עודף מסוים.
חיים אבידר:
היות והוועדה לא רצתה להתעסק עם הקטע של הגירעון, הוועדה עדיין אמרה שנבדוק, כתוצאה מתכיפות של מערכות בחירות, כמה הכנסות נמנעו מהמפלגות כדי לממן.
חיים אבידר:
אנחנו הגענו למסקנה ש-3 שנים של פעילות שוטפת מכסה מערכת בחירות מסוימת.
חיים אבידר:
אז עשינו חשבון וראינו שיש אחוז נכבד שנמנע מהמפלגות על מנת לכסות את הגירעונות שנוצרו להן במערכות הבחירות.
חיים אבידר:
יחד עם זאת הוועדה גם ביקשה נתונים ממרכז המידע והמחקר.
חיים אבידר:
היא בדקה את סל העלויות שיש למפלגות ואת השחיקה שנוצרת בסל העלויות.
חיים אבידר:
אני לא אכנס למספרים מדויקים של כל הדברים האלה כי אז לא נצא מכאן אבל הוועדה לקחה את כל הדברים האלה, שיקללה את כולם ביחד והגיעה למסקנה שעל העלאה של 12 אחוזים עם האילוצים שנוצרו כתוצאה מהתכיפות במערכות בחירות.
ניר אורבך:
סליחה.
ניר אורבך:
אני מתנצל.
ניר אורבך:
אני צריך להגיד קדיש ולכן אני יוצא להתפלל.
ניר אורבך:
חבר הכנסת איתן גינזבורג יחליף אותי.
ניר אורבך:
(היו"ר איתן גינזבורג)
חיים אבידר:
הוועדה הגיעה למסקנה ש-12 אחוזים יאפשר למפלגות לקיים מערכת בחירות שתמצה את עצמה, הן מבחינת חופש הביטוי, הן מבחינת הדמוקרטיה, הן מבחינת כל הפרמטרים שמעניינים את הוועדה והן כנציגי ציבור.
חיים אבידר:
היא מצאה שזה איזון מסוים של שמירה על כספי ציבור אבל יחד עם זאת אפשרות למלא מערכת בחירות נאותה.
איתן גינזבורג:
חבר הכנסת ביטן, בבקשה.
דוד ביטן:
קודם כל, אני מודה לוועדה ולכבוד השופטת על העבודה המהירה שעשיתם.
דוד ביטן:
זה גם היה חשוב מאוד מבחינה ציבורית.
דוד ביטן:
אני רוצה לומר לאנשי ישראל ביתנו שתקפו אותנו כרגע בעניין הזה.
אלכס קושניר:
לא תקפנו.
אלכס קושניר:
שאלנו שאלות.
דוד ביטן:
לא אתה.
דוד ביטן:
סליחה.
דוד ביטן:
יבגני.
יבגני סובה:
אני תקפתי אותך?
דוד ביטן:
לא אותי אישית.
דוד ביטן:
את הסיטואציה.
דוד ביטן:
תבינו דבר אחד.
דוד ביטן:
השיטה שקבעה המדינה היא שהבחירות ממומנות באמצעות כספי מדינה.
איתן גינזבורג:
לא המדינה.
איתן גינזבורג:
המחוקק קבע.
דוד ביטן:
המחוקק הוא לא המדינה?
דוד ביטן:
מה זה המחוקק?
דוד ביטן:
כך קבעו.